**СПРАВКА**

**ЗА ОПОВЕСТЯВАНЕ НА СЧЕТОВОДНАТА ПОЛИТИКА**

**1. Обща информация**

„Чистота“ ЕООД - гр. Бургас е вписано в Регистъра на търговските дружества, като еднолично дружество с ограничена отговорност със седалище и адрес на управление гр.Бургас, ул. „Чаталджа“ № 34.

Към 31.12.2023г. „Чистота“ ЕООД - гр.Бургас е 100% собственост на Община Бургас.

През отчетния период от 01.01.2023г. - 31.12.2023г. в Търговския регистър не са вписани промени. Дружеството е юридическо лице на самостоятелен баланс.

Основният капитал е в размер на 81 959 лв. и е разпределен в 81 959 броя поименни дяла, всеки с номинална стойност от 1 лв.

Предметът на дейност на дружеството е събиране и транспортиране на отпадъци, поддържане на чистотата на места за обществено ползване, обезвреждане на отпадъци в депа и други съоръжения, разделно събиране на отпадъци, зимно поддържане и снегопочистване, експлоатация на Претоварна станция „Капчето”, почистване на септични ями и черпателни кладенци, експлоатация на обществени тоалетни, предоставяне на услуги на физически и юридически лица и други дейности, произтичащи от предмета на дейността.

**2. База за изготвяне на финансовия отчет и счетоводни принципи**

**2.1. Общи положения**

Предприятието води своето текущо счетоводство и изготвя финасовите си отчети в съответствие със Закона за счетоводството и Националните счетоводни стандарти.

Финансовият отчет е изготвен при спазване на принципите-предположения текущо начисляване и действащо предприятие, както и принципа на историческата цена, с изключение активите, които са представени по справедливите им стойности.

**2.2. Функционална валута и валута на представяне на финансовите отчети**

Функционална валута е валутата на основната икономическа среда, в която едно дружество функционира и в която главно се генерират и изразходват паричните средства.

Дружеството води счетоводство и съставя финансовия си отчет в националната валута на Република България – български лев, възприет от Дружеството като функционална валута.

Настоящият финансов отчет е изготвен в хиляди лева.

**2.3. Счетоводни предположения и приблизителни счетоводни оценки**

Приложението на НСС изисква от Ръководството да направи някои счетоводни предположения и приблизителни счетоводни оценки при изготвяне на финансовия отчет, с цел определяне стойността на някои активи, пасиви, приходи и разходи. Те се извършват въз основа на най-добрата преценка на Ръководството, базирана на историческия опит и анализ на всички фактори, оказващи влияние при дадените обстоятелства към датата на изготвяне на финансовия отчет. Действителните резултати биха могли да се различават от представените в настоящия финансов отчет.

**2.4. Грешки в предходни отчетни периоди**

Грешки в предходни периоди са пропуски, неточности или несъответствия във финансовия отчет на Дружеството за предходни периоди, възникващи в резултат на пропусната или неправилно използвана надеждна информация. Грешки в предходни периоди могат да възникнат при признаването, оценяването, представянето или оповестяването на елементи от финансовия отчет. Те се коригират ретроспективно като се преизчислява сравнителната информация или началните салда на активите, пасивите и капитала (в случаите, когато са възникнали през предходни периоди, за които не е представена информация във финансовия отчет). Корекцията се отразява в първия финансов отчет, одобрен за издаване след откриването им.

**2.5. Промени в счетоводната политика**

Дружеството променя счетоводната си политика само тогава, когато подобна промяна се изисква от конкретен Стандарт или води до представяне във финансовите отчети на по-надеждна или по-уместна информация за ефекта от операциите, други събития или условия върху финансовото състояние, резултатите или паричните потоци. Промяната в счетоводната политика, произтичаща от първоначално прилагане на нов или променен (допълнен) Стандарт се отразява в съответствие с преходните или заключителните разпоредби на конкретния Стандарт. Когато такива липсват или промените се правят доброволно, те се прилагат ретроспективно като се коригират началните салда на всеки засегнат елемент от капитала или другите сравнителни суми и като се приема, че новоприетата политика се е прилагала винаги.

**3. Дефиниция и оценка на елементите на счетоводния баланс и отчета за приходите и разходите**

**3.1. Нетекущи (дълготрайни) материални и нематериални активи**

Дълготрайни материални и нематериални активи се признават като първоначално се оценяват по цена на придобиване, която включва покупната цена и невъзстановими данъци, както и всички преки разходи за привеждането на актива в работно състояние и на мястото за предвидената му от Ръководството употреба. Дружеството е определило стойностен праг от 700.00 лв., под който придобитите активи независимо, че притежават характеристиката на дълготраен актив, се отчитат като текущ разход в момента на придобиването им.

След първоначалното им признаване всички дълготрайни материални и нематериални активи се отчитат по цена на придобиване, намалена с размера на начислената амортизация и евентуални загуби от обезценки.

Последващи разходи се капитализират в стойността на актива, само ако отговарят на критериите за признаване на дълготраен актив. Всички други последващи разходи се признават текущо в отчета за приходите и разходите в годината, през която са възникнали.

Амортизациите се начисляват на база на определения полезен живот, като последователно се прилага линейният метод. Амортизацията се начислява в отчета за приходите и разходите за текущия период освен в случаите, когато се признава в стойността на друг актив.

Начисляването на амортизацията започва през месеца, следващ месеца, в който активът е наличен за употреба и се прекратява от датата на отписването му.

Не се начисляват амортизации на земите, разходите за придобиване на дълготрайни активи и напълно амортизираните активи.

**3.2. Инвестиционни имоти**

Инвестиционен имот - имот (земя или сграда, или част от сграда, или и двете), по-скоро за получаване на приходи от наем или за увеличаване на стойността на капитала,

Инвестиционни имоти - отчитат се като дългосрочни финансови активи, с изключение на:

* изгражданите имоти, които се отчитат по начин, идентичен на начина за ползваните в дейността имоти, независимо от това, че предполагаемото им предназначение може да бъде като инвестиционни имоти;
* разработваните имоти (без разработваните инвестиционни имоти), които се отчитат по начин, идентичен на начина за ползваните в дейността имоти, независимо от това, че разработването може да е с цел да станат инвестиционни имоти.

Първоначалното оценяване на инвестиционен имот се извършва по неговата цена на придобиване определена съгласно СС40. Разходите по сделката се включват в първоначалната оценка.

**3.3. Обезценка на дълготрайни материални, нематериални активи и инвестиционни имоти.**

Към датата на изготвяне на финансовия отчет Ръководството на Дружеството прави преценка дали съществуват индикации за обезценка на дълготрайните материални, нематериални активи и инвестиционните имоти. В случай, че се установи, че такива индикации съществуват, се изготвя приблизителна оценка на възстановимата стойност на съответния актив. Когато не е възможно да се изчисли възстановимата стойност на отделния актив, Дружеството определя възстановимата стойност на единицата, генерираща парични потоци, към която активът принадлежи.

Възстановимата стойност е по-високата сума от нетната продажна цена и стойността му в употреба. Когато възстановимата стойност на даден актив е по-ниска от балансовата му стойност, последната се намалява до размера на възстановимата стойност. Загубата от обезценка се признава веднага като разход в отчета за приходите и разходите.

**3.4. Дългосрочни финансови активи**

Инвестициите са финансови, имуществени и интелектуални вложения на средства в определени обекти, за продължителен период от време с цел нарастване на доходите, разширяване капитала на вложителите и други положителни резултати.

Дългосрочни инвестиции на Дружеството са вложения в акции в Уникредит Булбанк, които са притежание на предприятието повече от един отчетен период.

**3.5. Материални запаси**

Материалните запаси са представени по по-ниската от цената на придобиване и нетната им реализируема стойност. Цената на придобиване включва покупната цена, транспортните разходи, невъзстановими данъци, акцизи и други подобни. Нетната реализируема стойност е предполагаемата продажна цена, намалена с приблизителните разходи, необходими за завършване на производствения цикъл и тези, необходими за осъществяване на продажбата.

При тяхното потребление, материалните запаси се оценяват по метод средно претеглена цена.

**3.6. Финансови инструменти**

Финансов инструмент е всеки договор, който поражда едновременно, както финансов актив в едно предприятие, така и финансов пасив или инструмент на собствения капитал в друго предприятие.

Финансовите активи и пасиви се признават в счетоводния баланс само когато Дружеството стане страна по договорните условия на инструмента. Финансовите активи се отписват от счетоводния баланс, след като договорните права за получаването на парични потоци са изтекли или активите са прехвърлени и трансферът им отговаря на изискванията за отписване, съгласно изискванията на СС 32 Финансови инструменти. Финансовите пасиви се отписват от счетоводния баланс, когато и само когато са погасени – т. е. задължението, определено в договора е отпаднало, анулирано или срокът му е изтекъл.

При първоначалното им признаване финансовите активи (пасиви) се оценяват по справедлива стойност и всички разходи по сделката, в резултат на която възникват финансовите активи (пасиви).

***3.6.1. Вземания, предоставени от предприятието***

В баланса на Дружеството активите от тази категория са представени като вземания от клиенти и доставчици, други вземанания и парични средства.

***Вземания от клиенти и доставчици и други вземания***

След първоначалното им признаване вземанията от клиенти и доставчици и другите вземания се оценяват по амортизируема стойност, изчислена на база метода на ефективния лихвен процент, и намалена с евентуалната загуба от обезценка.

Краткосрочните вземания не се амортизират. Загубата от обезценка се начислява в случай, че съществуват обективни доказателства като например: значителни финансови затруднения на длъжника, вероятност длъжникът да изпадне в несъстоятелност или ликвидация и други подобни.

***Парични средства***

Паричните средства и паричнинте еквиваленти за целите на съставянето на отчета за паричните потоци са паричните средства в брой и по банкови сметки в лева.

Паричните еквиваленти са краткосрочни, лесно обратими високо ликвидни вложения, които съдържат незначителен риск от промяна в стойността им.

***3.6.2. Обезценка на финансови активи***

Към датата на изготвяне на финансовия отчет Ръководството на Дружеството прави преценка дали съществуват обективни индикации за обезценка на всички финансови активи. Финансов актив се счита за обезценен само тогава, когато съществуват обективни доказателства, че в резултат на едно или повече събития, настъпили след първоначалното му признаване, очакваните парични потоци са намалели.

***3.6.3. Финансови пасиви по амортизируема стойност***

След първоначалното им признаване Дружеството оценява финансовите пасиви по амортизируема стойност. В баланса на Дружеството тези пасиви са представени като задължения към доставчици и клиенти и други задължения.

***Задълженията към доставчици и клиенти и други задължения***

Тези задължения възникват в резултат на получени стоки или услуги. Те са оценени по себестойност към момента на възникването им.

*Като краткосрочни* се класифицират задълженията, които са:

- без фиксиран падеж

- с фиксиран падеж и остатъчен срок до падежа до 1 година от датата на съставяне на финансовия отчет.

Краткосрочните задължения не се амортизират.

*Като дългосрочни*се класифицират задълженията,които са с фиксиран падеж и остатъчен срок до падежа над 1 година от датата на съставяне на финансовия отчет.

***3.6.4. Основен капитал***

Основният капитал на Дружеството е представен по номинална стойност, съгласно съдебно решение за регистрация, съответстващ на актуалното състояние.

**3.7. Разходи за бъдещи периоди. Финансирания**

Като разходи за бъдещи периоди в баланса на Дружеството са представени разходи, които са предплатени през настоящия, но се отнасят за следващи отчетни периоди –застраховки, абонаменти и други.

Като финансирания се отчитат правителствени дарения и финансова помощ от НОИ, фонд Безработица.

**3.8. Данък върху печалбата**

Данъкът върху печалбата включва текущия данък върху печалбата.

Текущият данък се определя въз основа на облагаемата (данъчна) печалба за периода, като се прилага ефективната данъчна ставка съгласно данъчното законодателство към датата на финансовия отчет. Съгласно действащото за 2022 и 2023 година данъчно законодателство, данъчната ставка, която се прилага при изчисляване на данъчните задължения на Дружеството е 10%.

Отсрочените данъци са сумите на дължимите (възстановими) данъци върху печалбата за бъдещи периоди по отношение на облагаемите (приспадащи се) временни разлики. Временните разлики са разликите между балансовата стойност на един актив или пасив и неговата данъчна основа.

**3.9. Доходи на персонала**

Полагащите се суми за компенсируеми отпуски на персонала се отчитат като задължение и като разход, свързан с краткосрочните доходи на персонала. За ненатрупващите се компенсируеми отпуски предприятието не признава задължение и разход до момента на отпуска, тъй като трудовият стаж на персонала не увеличава размера на обезщетението.

Предприятието няма политика за начисляване на дългосрочни доходи на персонала.

**3.10. Признаване на приходи и разходи**

***3.10.1. Приходи от продажба на продукция, стоки, услуги и други приходи***

Приходите и разходите се начисляват в момента на тяхното възникване, независимо от момента на паричните постъпления и плащания. Отчитането им се извършва при спазване на изискването за причинна и стойностна връзка между тях.

Приходите се оценяват по справедливата стойност на полученото или подлежащото на получаване възнаграждение, намалено със сумата на всички предоставени отстъпки и включват брутните потоци от икономически ползи получени от и дължими на Дружеството. Сумите, събрани от името на трети страни, като данъци върху продажбите, какъвто е данъкът върху добавената стойност, се изключват от приходите.

Когато резултатът от сделката за предоставяне на услуга може да бъде надеждно оценен, прихода се признава в зависимост от етапа на завършеност на сделката към датата на баланса. В случаите, когато резултатът не може да бъде надеждно оценен, прихода се признава само доколкото направените разходи са възстановими.

Приходите от продажбата на дълготрайни материални и нематериални активи и материали се представят като други приходи.

Приходите от правителствени дарения се признават в текущия период при дарения, свързани с амортизируеми активи – пропорционално на начислените за съответния период амортизации на активите, придобити от дарението;

***3.10.2. Финансови приходи и разходи***

Приходите и разходите за лихви се начисляват в отчета за приходите и разходите за всички инструменти, оценявани по амортизируема стойност чрез използване метода на ефективния лихвен процент.

**4. Приходи**

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| Нетни приходи от продажби, в т.ч. | 3366 | 3624 |
| -приходи от продажба на стоки | 6 | 7 |
| -приходи от услуги | 3360 | 3617 |
| Разходи за придобиване на активи по стопански начин | 49 | 0 |
| Други приходи | 86 | 138 |
| *в т.ч. приходи от финансирания* | 3 | 16 |
| Приходи от участия в дъщерни, асоциирани и смесени предприятия | 7 | 0 |
| Увеличение на запасите от готова продукция и незавършено производство | 0 | 0 |
| Финансови приходи- лихви забавени плащания контрагенти | 0 | 0 |
| **Общо** | **3508** | **3762** |

**5. Разходи за суровини, материали и външни услуги**

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| Суровини и материали | 1142 | 1291 |
| Външни услуги | 1207 | 1024 |
| **Общо** | **2349** | **2315** |

**6. Разходи за персонала**

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| Възнаграждения | 738 | 636 |
| Осигуровки | 144 | 127 |
| **Общо** | **882** | **763** |
|  |  |  |

**7.Разходи за амортизация**

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| Разходи за амортизация на дълготрайни материални активи | 62 | 64 |
| **Общо** | **62** | **64** |

**8. Други разходи**

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| Други разходи, в т.ч. | 15 | 77 |
| -балансова стойност на продадените активи | 8 | 2 |
| **Общо** | **15** | **77** |

**9.Финансови приходи**

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| Приходи от участия в дъщерни, асоциирани и смесени предприятия | 0 | 0 |
| Други лихви и финансови приходи | 1 | 0 |
| **Общо** | **1** | **0** |

**10. Дълготрайни материални активи**

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Земи и сгради, в т.ч. | 1430 | 1186 |
| - земи | 920 | 920 |
| - сгради | 510 | 266 |
| Машини, производствено оборудване и апаратура | 115 | 123 |
| Съоръжения и други | 482 | 504 |
| Предоставени аванси и ДМА в процес на изграждане | 20 | 11 |
| **Общо** | **2047** | **1824** |

Към 31.12.2023г. е направен преглед от ръководството на Дружеството на оценките на дълготрайните активи, за да се установи налице ли са условия за обезценка. В резултат на това управлението на Дружеството е констатирало, че няма условия за обезценка на тези активи.

**11. Дългосрочни финансови активи**

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Дългосрочни инвестиции | 7 | 7 |
| Други заеми | 15 | 75 |
| **Общо** | **22** | **82** |

Дружеството е предоставило заем през 2018г. на „Хляб на хлебни изделия” ЕООД в размер на 200 хил.лв., който е със срок на връщане до 3 години. През 2023г. погасеното задължение е в размер на 60 хил.лв. Остатъкът за погасяване към 31.12.2023г. е в размер на 15 хил.лв.

**12. Отсрочени данъци**

Към 31.12.2023г. в Дружеството са създадени активи по отсрочени данъци в размер на 49 хил.лв.

**13. Материални запаси**

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Суровини и материали | 64 | 45 |
| Незавършено производство | 0 | 43 |
| Продукция и стоки, в т.ч. | 1 | 1 |
| -стоки | 1 | 1 |
| **Общо** | **65** | **89** |

Към 31.12.2023г. е направен анализ на материалните запаси за наличие на условия за обезценка. В резултат на това е констатирано, че материалните запаси са заведени по цени по-ниски от продажните, поради което не се налага обезценка.

**14. Вземания**

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Вземания от клиенти и доставчици | 255 | 213 |
| Други вземания | 88 | 154 |
| **Общо** | **343** | **367** |

**15. Парични средства**

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Парични средства по банкови и депозитни сметки | 1228 | 1782 |
| Парични средства в брой | 6 | 5 |
| **Общо парични средства по отчета** | **1234** | **1787** |

**16. Разходи за бъдещи периоди**

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Разходи за бъдещи периоди | 10 | 9 |
| **Общо** | **10** | **9** |

**17. Собствен капитал**

Собственият капитал на дружеството се състои от:

**17.1. Основен капитал**

Основният капитал е представен по неговата номинална стойност, съгласно съдебното решение за регистрация. Към датата на настоящия финансов отчет Чистота ЕООД е 100% собственост на Община Бургас.

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Основен капитал | 82 | 82 |
| **Общо** | **82** | **82** |

**17.2.Резерви**

Дружеството създава резерви съгласно изискванията на Търговския закон и своя устав .Общият размер на резервите е 3422 хил.лв.

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Резерви | 3422 | 3285 |
| **Общо** | **3422** | **3285** |

**17.3. Текуща печалба (загуба)**

Дружеството има текуща печалба 141 хил.лв към 31.12.2023г.

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Текуща печалба (загуба) | 141 | 273 |
| **Общо** | **141** | **273** |

**18. Провизии и сходни задължения**

В Дружеството са предвидени средства за провизии и други подобни задължения в размер на 15 хил.лв.

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Провизии за пенсии и други подобни задължения | 15 | 43 |
| **Общо** | **15** | **43** |

**19. Задължения към финансови предприятия**

Към 31.12.2023г. Дружеството няма задължения към финансови предприятия.

**20. Задължения към доставчици и клиенти**

Задълженията към доставчици имат текущ характер и произхождат от неплатени фактури за изразходвана ел.енергия, горива, ползвани услуги от външни предприятия, закупени материали и други.

|  |  |  |
| --- | --- | --- |
|  | **31.12.2023 хил.лв** | **31.12.2022 хил. лв.** |
| Задължения към доставчици | 18 | 255 |
| -до 1 година | 18 | 255 |
| **Общо** | **18** | **255** |

***Други задължения***

**21. Задължения към персонала**

Дружеството няма просрочени задължения. Към 31.12.2023г. Дружеството има

- задължения към персонала и осигурителните организации за месец декември

- текущи данъчни задължения във връзка с прилаганото данъчно законодателство

- други

|  |  |  |
| --- | --- | --- |
|  | **31.12.2023 хил.лв** | **31.12.2022**  **хил. лв.** |
| **Други задължения, в т.ч.** | **88** | **157** |
| Задължения към персонала | 48 | 37 |
| Осигурителни задължения | 21 | 24 |
| Данъчни задължения | 14 | 85 |
| **Общо** | **157** | **157** |

**22. Оповестяване на свързаните лица и сделките с тях**

Свързани лица - лицата са свързани, когато едното е в състояние да контролира другото или да упражнява върху него значително влияние при вземането на решения от финансово-стопански характер. Те могат да бъдат юридически и физически лица, в т.ч. управленски персонал. Сделки между свързани лица - прехвърляне на активи и/или на пасиви между свързани лица, без да е задължително прилагането на характерната за сделката справедлива цена.

За Чистота ЕООД свързано лице е Община Бургас.

Към края на 2023г. дружеството има вземания от Община Бургас на стойност 99 хил.лв.

Дружеството участва в процедури по ЗОП и наредбите на Община Бургас и за 2023г. са изпълнени дейности по сключени договори с Община Бургас за строително сметище, услуги с машина за запълване на дупки по инжекционен метод, осветление, зимно поддържане, извършване на ремонт на физкултурен салон ТОХ–Бургас, извършен ремонт на приюта за кучета, поставяне на витрини в Младежки център”, поставяне на чешми в гробищните паркове в кв.Долно Езерово, Ветрен и Лозово, събаряне на незаконни постройки и др.

**23. Други оповестявания**

Събития след датата на баланса

Между датата на финансовия отчет и датата на одобрението му за публикуване не са възникнали коригиращи и некоригиращи събития, от които да възникнат специални оповестявания съгласно изискванията на СС10.

**24. Счетоводни предположения и приблизителни счетоводни преценки**

Приложението на Националните счетоводни стандарти изисква от ръководството да приложи някои счетоводни предположения и приблизителни счетоводни преценки при изготвяне на финансовия отчет и при определяне на стойността на някои от активите, пасивите, приходите и разходите. Всички те са извършени на основата на най-добрата преценка, която е направена от ръководството към датата на изготвянето на финансовия отчет. Действителните резултати биха могли да се различават от представените в настоящия финансов отчет.

Гл.счетоводител: Управител:

/Райна Димитрова/ /Анета Младенова/

22.03.2024г.